РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 Број 02-2691/13

15. јул 2013. године

НАРОДНА СКУПШТИНА

Одбор за правосуђе, државну управу и локалну самоуправу је, на 32. седници одржаној 15. јула 2013. године, размотрио предлог председника Републике за избор члана Одбора Агенције за борбу против корупције.

На основу члана 51. Пословника Народне скупштине, Одбор за правосуђе, државну управу и локалну самоуправу подноси

И З В Е Ш Т А Ј

Одбор за правосуђе, државну управу и локалну самоуправу констатовао је да је председник Републике, који је предложио проф. др Драгану З. Коларић за члана Одбора Агенције за борбу против корупције, поднео предлог за избор члана тог одбора као овлашћени предлагач у складу са чланом 9. став 2. тачка 2) Закона о Агенцији за борбу против корупције.

За известиоца Одбора на седници Народне скупштине одређен је Петар Петровић, председник Одбора.

ПРЕДСЕДНИК

Петар Петровић